Návrh
 
UZNESENIE VLÁDY SLOVENSKEJ REPUBLIKY
č. 
z 
k 
Návrhu
Správa o stave plnenia záväzkov prijatých v pozícii Slovenskej republiky k Negociačnému mandátu EK k NRP pre vyjednávanie CSF schválenej uznesením vlády č. 855/2003 v 7 opatreniach so zvýšenou mierou intervencie zo štrukturálnych fondov 80:20 

Číslo materiálu: | MVRR-2005-1395/9284-29:391/M

Predkladateľ:

minister výstavby a regionálneho rozvoja
podpredseda vlády pre európsku integráciu, ľudské práva a menšiny

Vláda
A.          schvaľuje 
A.1	Správu o stave plnenia záväzkov prijatých v pozícii Slovenskej republiky k Negociačnému mandátu EK k NRP pre vyjednávanie CSF schválenej uznesením vlády č. 855/2003 v 7 opatreniach so zvýšenou mierou intervencie zo štrukturálnych fondov 80:20 
A. 2 	Zoznam rómskych osídlení v SR v Prílohe 1. Správy o stave plnenia záväzkov prijatých v pozícii Slovenskej republiky k Negociačnému mandátu EK k NRP pre vyjednávanie CSF schválenej uznesením vlády č. 855/2003 v 7 opatreniach so zvýšenou mierou intervencie zo štrukturálnych fondov 80:20, ktoré týmto stanovuje ako prioritný cieľ projektov zameraných na pomoc marginalizovaným rómskym komunitám s platnosťou pre projekty podané po 14. 12. 2004, teda po zverejnení uvedeného zoznamu. 

B.          ukladá
ministrovi práce, sociálnych vecí a rodiny
ministrovi výstavby a regionálneho rozvoja
ministrovi životného prostredia 
ministrovi školstva  
B.1.     zabezpečiť zapracovanie do programových doplnkov a interných manuálov opatrení v súlade so záväzkami SR podľa pokynu riadiaceho orgánu CSF tak, aby ich výsledkom bolo dosiahnutie preukázateľného vplyvu na zlepšenie sociálneho postavenia marginalizovaných rómskych skupín zvlášť u všetkých 7 opatrení so zvýšenou mierou intervencie zo štrukturálnych fondov vo výške 80% vezmúc pri tom do úvahy zavedený prierezový prístup pre riešenie situácie Rómov integrovaným spôsobom. 
Termín: do 30. 4. 2005
B.2.    uzavretím dohody o spolupráci so splnomocnenkyňou vlády pre rómske komunity za účelom zabezpečenia hodnotiacej úlohy Úradu splnomocnenkyne vlády pre rómske komunity u všetkých 7 opatrení so zvýšenou mierou intervencie zo štrukturálnych fondov vo výške 80%. 
Termín: do 30. 4. 2005

ministrovi práce, sociálnych vecí a rodiny
ministrovi výstavby a regionálneho rozvoja   
B.3.    vypracovať návrh vzorovej klauzuly do vyhlásenia verejnej súťaže zabezpečujúcej vytváranie dočasných pracovných miest pre miestne nízko kvalifikované pracovné sily znevýhodnené na trhu práce.  
Termín: do 30. 4. 2005

podpredsedovi vlády pre európsku integráciu, ľudské práva a menšiny
B.4.    do správy o implementácii a čerpaní predvstupových nástrojov, štrukturálnych fondov a Kohézneho fondu, predkladanej vláde v súlade s úlohou  B.4 uznesenia vlády SR č. 925/2004 zapracovať vyhodnotenie objemu finančných prostriedkov priamo alokovaných a vyčerpaných na riešenie sociálneho postavenia marginalizovaných rómskych skupín u všetkých 7 opatrení so zvýšenou mierou intervencie zo štrukturálnych fondov vo výške 80%. 
Termín: polročne
B.5. do programu koordinačnej porady členov vlády SR zodpovedných za čerpanie eurofondov, zriadenej na základe uznesenia vlády SR č. 458/2003 zaradiť monitorovanie využitia fondov EÚ v prospech zlepšenia sociálneho postavenia marginalizovaných skupín rómskeho obyvateľstva v rámci siedmich opatrení so zvýšenou mierou intervencie 80:20.  
Termín: ihneď

ministrovi práce, sociálnych vecí a rodiny
ministrovi pôdohospodárstva
ministrovi životného prostredia 
ministrovi školstva  
B.6.    v rámci vypracovávania podkladov k pravidelnej štvrťročnej správe o stave implementácie a čerpaní finančných prostriedkov, predkladanej v súlade s úlohou  B.1 uznesenia vlády SR č. 925/2004 zaslať podpredsedovo vlády pre európsku integráciu, ľudské práva a menšiny a ministrovi výstavby a regionálneho rozvoja vyhodnotenie objemu finančných prostriedkov priamo alokovaných a vyčerpaných na riešenie sociálneho postavenia marginalizovaných rómskych skupín u všetkých 7 opatrení so zvýšenou mierou intervencie zo štrukturálnych fondov vo výške 80%. 
Termín: do 15 dní po uplynutí kalendárneho štvrťroka

podpredsedovi vlády pre európsku integráciu, ľudské práva a menšiny
ministrovi výstavby a regionálneho rozvoja   
B.7.    zapracovať do pravidelnej štvrťročnej správy o stave implementácie a čerpaní finančných prostriedkov, predkladanej v súlade s úlohou  B.2 uznesenia vlády SR č. 925/2004 vyhodnotenie objemu finančných prostriedkov priamo alokovaných a vyčerpaných na riešenie sociálneho postavenia marginalizovaných rómskych skupín u všetkých 7 opatrení so zvýšenou mierou intervencie zo štrukturálnych fondov vo výške 80%. 
Termín: do 15 dní po uplynutí kalendárneho štvrťroka

ministrovi výstavby a regionálneho rozvoja

B.8. aktualizovať usmernenie č.1/2005 CSF v súlade so závermi rokovania vlády SR 

Termín: do 30.4.2005

splnomocnenkyni vlády pre rómske komunity
B.9. v spolupráci s ministrom výstavby a regionálneho rozvoja pripraviť projekt technickej asistencie na posilnenie Úradu splnomocnenkyne vlády pre rómske komunity pre potreby plnenia koordinačnej funkcie úradu a odbornej pomoci pre projekty v prospech marginalizovaných rómskych skupín, realizované v rámci 7 opatrení so zvýšenou mierou intervencie 
Termín: do 30. 4. 2005
B.10. v spolupráci s riadiacim orgánom pre CSF zadefinovať objektívne merateľné indikátory, ktorými bude možné ex-ante i ex-post merať dopad implementácie projektov na margalizované rómske komunity
Termín:do 30.6.2005

Vykoná:
podpredseda vlády pre európsku integráciu, ľudské práva a menšiny
podpredseda vlády a minister financií
minister životného prostredia
minister výstavby a regionálneho rozvoja
minister práce, sociálnych vecí a rodiny
minister pôdohospodárstva
minister školstva
splnomocnenkyňa vlády pre rómske komunity